Document ID: 31981R0534

KOMISSION ASETUS (ETY) N:o 534/81,
annettu 27 päivänä helmikuuta 1981,
pellavansiemeniä koskevien erityistoimenpiteiden soveltamista koskevista yksityiskohtaisista säännöistä annetun asetuksen (ETY) N:o 1799/76 muuttamisesta kuudennen kerran
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon pellavansiemeniä koskevien erityistoimenpiteiden säätämisestä 15 päivänä maaliskuuta 1976 annetun neuvoston asetuksen (ETY) N:o 569/76() ja erityisesti sen 2 artiklan 4 kohdan,
sekä katsoo, että
komission asetuksen (ETY) N:o 1799/76(), sellaisena kuin se on viimeksi muutettuna asetuksella (ETY) N:o 1977/80(), 1 artiklassa toistetaan komission asetuksen N:o 771/74(), sellaisena kuin se on viimeksi muutettuna asetuksella (ETY) N:o 174/81(), tekstiilipellavan määritelmä; tätä määritelmää on laajennettu viimeksi mainitulla asetuksella koskemaan uusia tekstiilipellavan lajikkeita, jotka ovat jäsenvaltioiden viranomaisten tutkittavina niiden merkitsemiseksi lajikeluetteloon; tämän vuoksi olisi mukautettava asetuksen (ETY) N:o 1799/76 1 artikla, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1799/76 1 artikla seuraavasti:
"1 artikla
Tässä asetuksessa tarkoitetaan
a) tekstiilipellavalla:
pellavaa, joka on tuotettu sellaisten lajikkeiden siemenistä, jotka:
P on lueteltu asetuksen (ETY) N:o 771/74 liitteessä
tai
P jotka ovat jäsenvaltioiden viranomaisten tutkittavina niiden merkitsemiseksi ensisijaisesti kuitujen tuotantoon tarkoitettujen pellavalajikkeiden luetteloon;
b) öljypellavalla:
muiden lajikkeiden siemenistä tuotettua pellavaa."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä helmikuuta 1981.

Labels: 2
17
4